Knežės tiltas

Knežės tiltas – pėsčiųjų tiltas Skuodo rajono savivaldybėje, nutiestas per Luobos upę Knežės kaime. Vienas iš Aleksandrijos seniūnijos lankytinų objektų. Vieta atoki, pasiekiama žvyrkeliais: 5 km į pietus nuo kelio  pro Klauseikius, Jedžiotus, 1,3 km į šiaurę nuo kelio  iš Kaukolikų.
miniatiūra|220px|left|Tilto prieigos istorinio malūno vietoje

Tiltas jungia mišku apaugusios, akmenimis nusėtos upės krantus. Prie jo pastatytas atminimo akmuo su informacine lentele apie potvynių ir gaisro sunaikintą vandens malūną ir senojo tilto istoriją.Tiltas per Knežę google/maps Upės vagoje išlikę buvusios užtvankos akmenų, šalia yra brasta. Įrengta stovyklavietė su laužaviete, suoliukais, maudykla.Knežės tiltas infoskuodas.ltKnežės tiltas skuodas360.svb.lt

 Istorija 

Toli nuo pagrindinių kelių įsikūrusioje Knežėje nuo Rusijos imperijos laikų buvo apgyvendinti rusų sentikiai tremtiniai. XIX–XX a. pradžioje kaime dirbo vandens malūnas, nuo 1888 m. veikė mokykla. XX a. pradžioje buvo pastatytas tiltas. Knežės sentikių kapinės naudojamos ir šiandien. Bendravimo su išoriniu pasauliu jungtimi vietiniams gyventojams visada buvo tiltas per Luobos upę, patvindavusią atitinkamais metų laikais. Anksčiau tiltui buvo pjaunami medžiai ir verčiami per upę, o pakilęs vanduo juos nuplaudavo. Ilgainiui persipynė vietinių ir atvykėlių interesai, keitėsi žemių savininkai. 

Apie tvirto liepto tarp Knežės ir Kaukolikų kaimų reikalingumą kalbėta seniai. Skuodo ir Mažeikių rajonų verslininkų iniciatyva, 2015 m. rugpjūčio mėnesį pastatytas naujas, iš geležinių konstrukcijų sumontuotas tiltas pėstiesiems, Jedžiotų pusėje įrengta privažiavimo aikštelė. Statinys vieno tarpatramio, 30 m ilgio, sveria 15 t. Ėjimo take paklota kiauryminė metalinė danga, kurią laiko išilginės sijos, prie jų pritvirtinti metaliniai turėklai. 

 Šaltiniai 

 Nuorodos 

 Lankytinų vietų žemėlapis. Tiltas per Luobą Knežėje 

Kategorija:Lietuvos sijiniai tiltai
Kategorija:Lietuvos pėsčiųjų tiltai
Kategorija:Skuodo rajono tiltai
Kategorija:Tiltai per Luobą